Un any més, volem continuar amb el nostre projecte, Estiu actiu a les 42 biblioteques del nostre territori, durant els mesos de juny a setembre.
Aquest estiu el volem dedicar a l'Art i els artistes del nostre territori.
ArTer, art i artistes del territori, és un projecte que permet donar a conèixer l'obra i el treball dels nostres artistes en totes les seves vessants.
Iniciarem ArTer amb els creadors més internacionals, donat que vivim en un territori que ha donat figures molt destacades en el món de les arts.
Jujol, Pau Casals... són artistes universals amb una obra reconeguda a tot el món.
De forma paral·lela són creadors molt propers al nostre territori.
Els nostres pobles, la llum, els camps de cultiu, les muntanyes, la vegetació que tenim i la mar Mediterrània són bona part de l'essència de la seva trajectòria que els va inspirar en les seves obres i en la seva personalitat.
Avui ja és possible seguir la seva estela artística en els llocs on ells van desenvolupar part de la seva obra: Tarragona, Reus, Mont-roig del Camp, Montferri, Els Pallaresos, El Vendrell, Vistabella, Roda de Berà.
Les biblioteques del nostre territori son equipaments culturals de primer nivell que contribueixen a la divulgació i coneixement dels grans creadors de les arts i també tenen la informació adequada per donar a conèixer les múltiples facetes de les arts.
La nostra proposta té dues línies:
Tot amb l'objectiu que les biblioteques aquest estiu es converteixin en un aparador del món de l'art, on els sentits, les emocions, la fantasia, la imaginació... puguin conviure en el món dels llibres i les lletres i viure les vivències i experiències que la màgia de l'art proporciona.
Creiem que és un projecte que pot tenir un ampli recorregut donat que possibilita conèixer, d'una banda els artistes locals, i alhora posa en valor l'art i patrimoni a través de les activitats que us proposem.
La Central de Biblioteques de Tarragona amb el suport del Servei de Biblioteques de la Generalitat de Catalunya, vol contribuir a fer possible que aquest estiu les biblioteques es transformin en llocs on es respiri ART, en el sentit ampli del terme
Descarrega't la informació en pdf
Una sessió dedicada a conèixer l'obra de grans artistes i museus d'art. L'activitat té la voluntat de posar en valor la creativitat dels infants.
Material necessari: Llapis de colors, retoladors, tisores.
Activitat relacionada amb la música i Pau Casals
L'art no només està als museus.
Objectiu: provocar una manera diferent de mirar l'art i el patrimoni arquitectònic del nostre entorn.
El taller tindrà dues sessions, una d'explicativa i una de comentari i valoració dels treballs exposats.
Amb el suport de la Museu i Fundació Pau Casals.
Activitat infantil lúdica per conèixer el món del Modernisme.
Per a nens i nenes a partir de 6 anys.
A partir de la narració d'un conte d' Apel·les Mestres explicat amb una posada en escena sorprenent, ens endinsarem en l'univers modernista.
Descobrirem el Modernisme, aquest art total que va comptar amb la participació de molt diverses arts aplicades.
Els artistes i arquitectes van decorar fins l'últim detall amb elements inspirats en elements vegetals, animals i mitologia.
L'experiència s'acabarà fent un petit tast en forma de taller d'art modernista.
El juny del 2019 comença l' Any Jujol, un moviment artístic, cultural i social que vol promoure el reconeixement i la difusió de l'obra de l'arquitecte Josep Maria Jujol, un dels màxims exponents del modernisme, amb una gran vinculació al territori, coincidint amb el 140 aniversari del seu naixement.
Josep Maria Buqueras, és arquitecte tècnic i president del Consell de Participació d'Assessorament del municipi sobre estratègies en matèria de Modernisme a Tarragona.
Ha col·laborat en miscel·lànies amb articles sobre arquitectura modernista (Gaudí, Jujol, Martinell) i és autor dels llibres: Arquitectura de Tarragona, siglos XIX-XX (1980); Arquitectura de Reus.
També ha produït l'audiovisual Tarragona també és modernista (2010).
Artistes de totes les èpoques han immortalitzat els llibres o l'acció de llegir en les seves obres: l'alemany Ludger Tom Ring el Jove ho va fer al segle XVI; el francès Gustave Courbet, al segle XIX; John Currin, l'any 2005 i molts més...
Ara, algunes d'aquestes obres universals adquireixen una nova textura i significat a l'exposició 'Trenkadís', de l'artista de Torredembarra Jordi R. Morera.
Una mostra que gira a l'entorn del llibre com a objecte i de la lectura com a passió, a través de la reinterpretació de quadres coneguts que es poden contemplar en museus d'arreu del món i també en col·leccions privades, així com poemes visuals, a modus de petites instal·lacions.
L'Ajuntament de Reus dedica l'any 2019 a l'artista Roseta Mauri, referent internacional del món de la dansa.
La commemoració vol retornar a la memòria col·lectiva qui va ser primera ballarina de l'Òpera de París i va meravellar el públic durant 20 anys dalt dels escenaris i vol coincidir amb un dels anys en els que es convoca el Premi Beca Roseta Mauri que es fa al Teatre Bartrina i el Premi Internacional de Dansa Roseta Mauri que es du a terme al Teatre Fortuny.
Per la commemoració s'ha publicat el llibre Roseta, i les seves autores, Maria Lluïsa Amorós, Carme Puyol i la il·lustradora Teresa Llorach, s'ofereixen a explicar la vida i l'obra de la dansarina universal d'una forma documentada i amena.
El Modernisme forma part del programa d'exposicions itinerants del Servei de Cultura de la Diputació de Tarragona, que té com a objectiu fomentar el dinamisme cultural a la demarcació, mitjançant una proposta que descentralitza i acosta l'oferta expositiva a tots els indrets del Camp de Tarragona i les Terres de l'Ebre.
Aquesta exposició, presenta reproduccions de fusta d'edificis modernistes emblemàtics i fotografies de destacats arquitectes modernistes internacionals de renom nascuts a la demarcació de Tarragona, com Antoni Gaudí, Josep M. Pujol, Cèsar Martinell o Pau Monguió.
Amb la col·laboració de la Diputació de Tarragona
Trobada amb l'autor del llibre El Gaudí que no ens han explicat, de Joan Torres Domènech, publicat al novembre del 2018 dins la col·lecció Perfils de l'editorial vallenca Cossetània.
L'autor ens ofereix una conferència relacionada amb la figura de Gaudi on exposa moltes qüestions fins ara poc conegudes de l'arquitecte universal, sobretot de la seva època d'infantesa i joventut al Camp de Tarragona.
El llibre El Gaudí que no ens han explicat és el resultat d'un treball continuat d'investigacions realitzades en arxius, biblioteques i hemeroteques i recull testimonis que aporten una nova visió sobre la figura d' Antoni Gaudí.
Lau Noah és una cantautora reusenca que resideix a Nova York.
Es va convertir a principis del 2019 en la primera artista catalana a cantar en català a la ràdio pública dels Estats Units.
Interpreta les seves cançons també en castellà, anglès, i hebreu.
Jordi Isern és un pintor nascut a Barcelona i establert a Alcover, poble del seu pare i dels seus avantpassats.
Ha exposat en diferents països, la darrera a Tòquio (Japó) el 2018.
"Pintar és l'expressió d'un sentiment que m'empeny a plasmar allò que estimo.
I és la natura, el patrimoni més important que tenim"
Activitat adreçada a tot tipus de públic.
Nascut a Montblanc (1.921-2.000), fou pintor, escultor i ceramista, d'estil cubista sintètic, colorista, treballà principalment amb olis i tintes xineses, a més de dibuixos amb cera, ceràmiques i escultures.
conèixer a Pablo Picasso, que el va fer deixeble seu.
Ha exposat la seva obra a Madrid, Londres...
És presentarà el llibre de l'autor Francesc Marco-Palau: El pintor que cremava els seus quadres.
Assaig biogràfic de Maties Palau-Ferré.
Amb la col·laboració de la Diputació de Tarragona.
Activitat adreçada a tots els públics.
El Museu d'Art Modern de Tarragona ofereix exposicions, temporals i permanents, d'artistes contemporanis del territori.
Una visita guiada, pel servei pedagògic del Museu serà el complement per conèixer els creadors contemporanis més consolidats del Camp de Tarragona.
El museu conserva el tapís Tarragona de Miró-Royo i en descobrirem la seva història.
Inscripció prèvia a la teva biblioteca
Com activitat professional del projecte ArTer 2019, proposem una matinal el dijous 3 d'octubre al Vendrell, amb les les visites a:
Acabarem la matinal, amb les EXPERIÈNCIES del treball destacat que han dut a terme les biblioteques del territori en relació al projecte ArTer, i fer-ne un tast.